CELEX: 62017CN0485
Language: sk
Date: 2017-08-10 00:00:00
Title: Vec C-485/17: Návrh na začatie prejudiciálneho konania, ktorý podal Bundesgerichtshof (Nemecko) 10. augusta 2017 – Verbraucherzentrale Berlin eV/Unimatic Vertriebs GmbH

20.11.2017   
            
            
               SK
            
            
               Úradný vestník Európskej únie
            
            
               C 392/13
            
         Návrh na začatie prejudiciálneho konania, ktorý podal Bundesgerichtshof (Nemecko) 10. augusta 2017 – Verbraucherzentrale Berlin eV/Unimatic Vertriebs GmbH
   (Vec C-485/17)
   (2017/C 392/17)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshofs
   
      Účastníci konania pred vnútroštátnym súdom
   
   
      Žalobkyňa: Verbraucherzentrale Berlin eV
   
      Žalovaná: Unimatic Vertriebs GmbH
   
      Prejudiciálne otázky
   
   
               1.
            
            
               Ide v prípade stánku na veľtrhu v hale, ktorý podnikateľ počas veľtrhu trvajúceho niekoľko dní ročne využíva na účel predaja svojich výrobkov, o nehnuteľný maloobchodný priestor v zmysle článku 2 bodu 9 písm. a) smernice 2011/83 (1) alebo o hnuteľný maloobchodný priestor v zmysle článku 2 bodu 9 písm. b) tejto smernice?
            
         
               2.
            
            
               V prípade, že ide o hnuteľný maloobchodný priestor:
               Treba na otázku, či podnikateľ svoju činnosť „zvyčajne“ vykonáva v stánkoch na veľtrhoch, odpovedať podľa toho,
               
                           a)
                        
                        
                           ako podnikateľ organizuje svoju činnosť, alebo
                        
                     
                           b)
                        
                        
                           či spotrebiteľ musí počítať s uzavretím zmluvy na uvedený tovar na konkrétnom veľtrhu?
                        
                     
         
               3.
            
            
               V prípade, že odpoveď na druhú prejudiciálnu otázku závisí od hľadiska spotrebiteľa (prejudiciálna otázka 2 b):
               Treba pri otázke, či spotrebiteľ musí počítať s uzavretím zmluvy na konkrétny tovar na spomínanom veľtrhu, vychádzať z toho, ako je veľtrh prezentovaný na verejnosti, alebo z toho, ako sa veľtrh v skutočnosti javí spotrebiteľovi pri uzavretí zmluvy?
            
         
      (1)  Smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 2011, s. 64).